Diari Oficial de la Generalitat Valenciana


Sumari del DOGV 9760, del 05-01-2024 (2023/12149)

RESOLUCIÓ de 29 novembre de 2023, de la Conselleria d'Hisenda, Economia i Administració Pública, per la qual s'autoritza un ajust en l'annex de subvencions i transferències del programa 542.50, Recerca, desenvolupament tecnològic i innovació (R+D+I), per import de 715.847,93 euros, que implica la inclusió d'una nova línia de transferència per l'esmentat import (expedient 38.745.30-969).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12508


Data del document
:   29-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 29 novembre de 2023, de la Conselleria d'Hisenda, Economia i Administració Pública, per la qual s'autoritza un ajust en l'annex de subvencions i transferències del programa 542.50, Recerca, desenvolupament tecnològic i innovació (R+D+I), per import de 715.847,93 euros, que implica la inclusió d'una nova línia de transferència per l'esmentat import (expedient 54.671.69-598). [2023/12017]  
  
  
Pel Decret 191/2023, de 25 d'octubre, del Consell, es van aprovar les bases reguladores i la concessió directa d'ajudes urgents per al manteniment de les despeses de contractació del personal investigador, afectat pel conflicte d'Ucraïna, acollit en centres d'investigació de la Comunitat Valenciana i en universitats públiques valencianes. L'esmentat decret estableix un import global màxim d'ajudes a concedir per import de 715.847,93 euros.  
Per a fer front a les ajudes, la Conselleria d'Educació, Universitats i Ocupació planteja la necessitat d'incloure-hi una nova línia de subvenció de concessió directa 168.1 C) denominada «Manteniment de la contractació de personal investigador ucraïnés» per l'esmentat import en el capítol 7 en el programa 542.50.  
Per al finançament d'això es proposa la minoració per l'esmentat import de la línia de concurrència competitiva S8252, «Suport a persones investigadores amb talent. Pla Generació Talent (pla GenT)», del capítol 7 del mateix programa 542.50, atés que l'import no serà executat durant el present exercici, no està afecte a compromisos pendents, ni presenta finançament condicionat.  
És per això i en virtut del que disposen els articles 21 i 24 de la Llei 9/2022 de pressupostos de la Generalitat per a l'exercici 2023, la Conselleria d'Hisenda, Economia i Administració Pública adopta la següent resolució:  
  
Primer  
Autoritzar una minoració de crèdit en l'aplicació pressupostària 26.40.30.504.87.6 per import de 715.847,93 euros, que implica la minoració de la línia de subvenció de concurrència competitiva S8252, d'acord amb el detall següent:  
  
Codi Denominació Dotació anterior Modificació Dotació actual  
S8252 Suport a persones investigadores amb talent. Pla Generació Talent (pla GenT)  
 26.473.858,00 - 715.847,93 16.571.541,07  
  
  
Segon  
Autoritzar un increment de crèdit en l'aplicació pressupostària 47.23.74.733.95.3 per import de 715.847,93 euros, que permet la inclusió d'una nova línia de subvenció, amb les dades descriptives que es detallen a continuació:  
  
Codi: S1095 Denominació: Manteniment de la contractació de personal investigador ucraïnés  
Import: 715.847,93 Beneficiaris previstos: centres de recerca ubicats a la Comunitat Valenciana  
Mode de concessió: concessió directa article 168.c) Descripció i finalitat: finançament de les despeses de manteniment de la contractació de personal investigador afectat pel conflicte d'Ucraïna per part de centres d'investigació de la Comunitat Valenciana  
Publicació de dades: sí Aportació GV: 715.847,93  
Aportació externa: 0  
  
  
València, 29 novembre de 2023.- El sotssecretari de la Conselleria d'Hisenda, Economia i Administració Pública (p. d. R 08.06.2022, DOGV 9360): Carlos Pablo Gracia Calandín.